《分韵得春字》
元代·金涓

分得新题赋未成，暖风香散玉炉尘。楼台无月不宜夜，天地有梅先得春。

世路近年难独客，好山随处著闲人。何如寄傲南窗下，学戴渊明漉酒巾。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。